توماس كوك (22 نوفمبر 1808 - 18 يوليو 1892) كان راجل اعمال بريطانى ورائد من رواد السياحة ، اسس مكتب السفريات المشهور عالميا مع ابنه توماس ماسون كوك ( توماس كوك وابنه Thomas Cook and Son ) بعد وفاة المؤسس كمل تسيير الشركة احفاده و كان ده بين سنة 1892 و سنة 1928 لغاية ماتباعت. اتولد توماس كوك فى ديربيشاير، إنجلترا فى ظروف ماديه صعبه و دخل المدرسه و هو عنده عشر سنين و بعد المدرسه اشتغل بياع كتب و بعدين بقى واعظ بروتيستانتى . فى 5 يوليو 1841 نظم رحلات بالقطر و البواخر. و فى سنة 1872 نظم رحلة حوالين العالم بطول 40،000 كلم و دامت 222 يوم. اول رحله برية لأوروبا نظمها كوك سنة 1855. فى 17 مايو 1861 نظم كوك رحلة عمل بالقطر و الباخره لباريس. و فى سنة 1866 نظم لأول مره رحله لامريكا. شركته نظمت رحله لالأقصر فى مصر فى جوله نيله. عملت شركته كونتراكت لنقل حملة الجنرال جوردون لل السودان سنة 1884 و نقل 11،000 عسكرى بريطاني و 7،000 من العسكر المصرى. الشركه السياحيه اللى اسسها توماس كوك وابنه سنة 1871 فضلت مملوكه لعيلته لغاية سنة 1928. 1869 توماس كوك فتح مكتب فى القاهره فى عهد الخديوى اسماعيل لتنظيم رحلات بالبواخر .